
                                                                                      PATVIRTINTA

                                                                                      Varėnos sporto centro direktoriaus

                                                                                      2024 m. lapkričio 5 d. įsakymu Nr. V-97
VARĖNOS SPORTO CENTRO SPORTO SPECIALISTO 
PAREIGYBĖS APRAŠYMAS

I  SKYRIUS

PAREIGYBĖ

1. Varėnos sporto centro sporto specialisto pareigybė yra priskiriama specialistų pareigybės grupei.

2. Pareigybės lygis – A2 arba B.

3. Varėnos sporto centro sporto specialistas į pareigas priimamas ir iš jų atleidžiamas Varėnos sporto centro direktoriaus įsakymu.

4. Varėnos sporto centro sporto specialistas tiesiogiai pavaldus Varėnos sporto centro fizinio aktyvumo specialistui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:
5.1. atitikti A2 pareigybės lygį, turi turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimas su profesinio bakalauro kvalifikaciniu laipsniu ar jam prilygintu išsilavinimu, arba B pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;

5.2. išmanyti dokumentų ir teisės aktų rengimo taisykles;
5.3. turėti puikius darbo MS Office programiniu paketu įgūdžius;

5.4. mokėti naudotis informacinėmis technologijomis, išmanyti jų taikymo galimybes atliekant savo pareigas;
5.5. turėti patirties sportinės veiklos organizavimo srityje;
5.6. gebėti savarankiškai planuoti ir organizuoti savo darbą;
5.7. mokėti planuoti, valdyti, kaupti ir analizuoti informaciją, rengti ataskaitas, dokumentus;
5.8. būti pareigingu, kūrybišku, iniciatyviu, gebėti bendrauti ir dirbti komandoje.

III SKYRIUS

ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas privalo vykdyti šias funkcijas:
6.1. teikti pasiūlymus fizinio aktyvumo specialistui ir/ar projektų ir renginių vadovui, rengiant sportinius renginius bei įvairias varžybas;
6.2. teikti pasiūlymus rengiant sporto projektus Varenos rajone;
6.3. užtikrinti, kad visa projektų vykdymui reikalinga informacija būtų pateikiama laiku; 

6.4. vykdyti savanorių įtraukimą į savo srities kuruojamas renginio ir sporto veiklas;

6.5. būti atsakingam už socialinius projektus, susijusius su sporto renginių organizavimu;

6.6. rengti kiekvieno kuruojamo renginio sąmatą, ataskaitas;

6.7. rengti kiekvieno organizuojamo sporto renginio nuostatus;

6.8. rūpintis kiekvieno kuruojamo sportinio renginio reklamine sklaida;

6.9. organizuoti ir koordinuoti sportinius renginius ir varžybas rajono ir valstybiniu lygmeniu;
6.10. teikti informaciją rengiant Varėnos sporto centro sporto veiklos planus, ataskaitas ir prisidėti prie jų įgyvendinimo;
6.11. bendradarbiauti su sporto įstaigomis, sporto klubais, nevyriausybinėmis organizacijomis, vykdančiomis sportinę veiklą;
6.12. stiprinti ir skatinti sportinį aktyvumą;

6.13. organizuoti ir kontroliuoti fizinio aktyvumo instruktorių darbą;
6.14. rengti, sisteminti ir skleisti informaciją apie vykstančius sporto renginius ir varžybas;
6.15. padėti spręsti visus sportinius – organizacinius klausimus;

6.16. vykdyti sportines varžybas, turnyrus ir renginius;
6.17. rūpintis sportiniu inventoriumi, kitais organizaciniais klausimais;
6.18. vykdyti kitus direktoriaus vienkartinio pobūdžio pavedimus Sporto centrui priskirtiems uždaviniams įgyvendinti ir funkcijoms vykdyti.
IV SKYRIUS

ATSAKOMYBĖ

7. Darbuotojas einantis šias pareigas atsako už savo pareigų, numatytų šiame pareigybės aprašyme, netinkamą vykdymą ar nevykdymą pagal galiojantį Lietuvos Respublikos darbo kodeksą bei kitus Lietuvos Respublikos įstatymus.
Susipažinau:

__________________________
(Parašas)
___________________      

(Vardas, pavardė)

___________________

(Data)

            
